**Informácia o splnení odbornej spôsobilosti**

**na výkon terénnej sociálnej práce**

V súvislosti s výkonom terénnej sociálnej práce v rámci NP TSP I si dovoľujeme upozorniť zamestnávateľov terénnych sociálnych pracovníkov (ďalej aj „TSP“) a terénny pracovníkov (ďalej aj „TP“) na zmenu kvalifikačných predpokladov v NP TSP I.

Aktuálne platný kvalifikačný predpoklad na výkon terénneho sociálneho pracovníka je:

1. Získané vysokoškolské vzdelanie druhého stupňa v odbore sociálna práca. Splnenie kvalifikačného predpokladu sa preukazuje doloženým **dokladom** o absolvovaní vysokoškolského štúdia v študijnom odbore sociálna práca.

1. Získané vysokoškolské vzdelanie druhého stupňa v študijných odboroch psychológia, právo, sociálne služby a poradenstvo, verejná politika a verejná správa a študijné odbory pedagogického zamerania, ak k 01.01.2015 pracoval na pozícii terénneho sociálneho pracovníka alebo vykonával pracovné činnosti, ktoré svojim charakterom zodpovedajú sociálnej práci podľa zákona č. 219/2014 Zb. z., v  pracovnoprávnom vzťahu alebo v obdobnom pracovnom vzťahu.

Splnenie kvalifikačného predpokladu sa preukazuje doloženým **dokladom** o absolvovaní vysokoškolského štúdia v príslušnom študijnom odbore a písomným potvrdením zamestnávateľa príslušného zamestnanca, že 01.01.2015 vykonával činnosti, ktoré svojim charakterom zodpovedajú sociálnej práci podľa zákona č. 219/2014 Zb. z.

1. Získané vysokoškolské vzdelanie prvého stupňa v odbore sociálna práca, ak 01.01.2015 pracoval na pozícii terénneho sociálneho pracovníka alebo vykonával pracovné činnosti, ktoré svojim charakterom zodpovedajú sociálnej práci podľa zákona č. 219/2014 Zb. z., v  pracovnoprávnom vzťahu alebo v obdobnom pracovnom vzťahu.

Splnenie kvalifikačného predpokladu sa preukazuje doloženým **dokladom** o absolvovaní vysokoškolského štúdia v študijnom odbore sociálna práca a písomným potvrdením zamestnávateľa príslušného zamestnanca, že 01.01.2015 vykonával činnosti, ktoré svojim charakterom zodpovedajú sociálnej práci podľa zákona č. 219/2014 Zb. z.

Aktuálne platný kvalifikačný predpoklad na výkon terénneho pracovníka je:

1. Ukončené neúplné stredoškolské vzdelanie resp. nižšie stredné odborné vzdelanie. Splnenie kvalifikačného predpokladu sa preukazuje doloženým dokladom o najvyššom dosiahnutom vzdelaní.

Okrem potvrdenia o kvalifikácii príslušného TSP musí zamestnávateľ potvrdiť skutočnosť, že daný zamestnanec bol financovaný v rámci NP TSP v októbri 2015 - vydáva potvrdenie o pracovnoprávnom vzťahu s dotyčným TSP resp. TP, ktoré trvalo v príslušnom období.

Podklady k uvedeným skutočnostiam spolupracujúci subjekt **predkladá** na tlačive „Potvrdenie o zamestnávaní a kvalifikácii zamestnancov financovaných v rámci národného projektu Terénna sociálna práca I“ najneskôr  spolu s prvou dokumentáciou k poskytnutiu finančných prostriedkov (Čestné vyhlásenie, výplatné pásky zamestnancov) po ukončení prvého mesiaca realizácie terénnej sociálnej práce v príslušnej obci.

V prípade pochybností o splnení nevyhnutných kvalifikačných predpokladov na výkon práce terénneho sociálneho pracovníka alebo terénneho pracovníka, je možné telefonicky sa obrátiť na pracovníkov NP TSP I na telefónnom čísle 02/2043 1303 resp. na email nptsp@ia.gov.sk.

Upozorňujeme zamestnávateľov, že v prípade nedodržania minimálnych kvalifikačných predpokladov na pozície TSP a TP budú výdavky na výkon terénnej sociálnej práce príslušných zamestnancov posúdené ako neoprávnené a nebude realizovaná úhrada jednotkovej ceny.